Stejjer tal-biża' mill-Qorti. X'effett fuq il-Maltin? Posted by Newsbook.com.mt on Friday, July 3, 2020 .td_uid_2_5f03f58e88e56_rand.td-a-rec-img{text-align:left}.td_uid_2_5f03f58e88e56_rand.td-a-rec-img img{margin:0 auto 0 0} Read in English . Kull meta fil-Qorti tagħna titkompla l-kumpilazzjoni ta' Yorgen Fenech jew tal-aħwa Degiorgio jew tkompli l-inkjesta pubblika dwar l-assassinju ta' Daphne Caruana Galizia joħorġu stejjer tal-waħx li jkexkxu lill-Maltin. Dawn l-istejjer x'effett qed iħallu fuq il-Maltin? Ir-rabta bejn il-politiċi u n-nies tal-flus kif qed tolqot l-establishment politiku f'pajjiżna? Quddiem dak li qed jintqal jagħmel sens li n-nies ikollhom fiduċja fil-Pulizija? Hemm tama għall-Malta u l-Maltin? Fr Joe Borg ddiskuta dawn il-mistoqsijiet u aktar ma' Peppi Azzopardi u ma' Albert Gauci Cunningham, editur tal-gazzetta Illum. Id-diskussjoni saret waqt il-programm Newsbook Hour fuq 103 Malta's Heart is-Sibt fid-9am. Id-diskussjoni tixxandar ukoll fuq Newsbook.com.mt . Matul il-programm Peppi Azzopardi u Albert Gauci Cunningham ddiskutew kif inbidlet is-soċjetà u kif huwa fl-interess ta' kulħadd li tiġi indirizzata l-ħsara li saret lir-reputazzjoni ta' Malta. Fil-programm ġew diskussi dawn il-punti: Kif in-nies ma setgħux jemmnu li Daphne Caruana Galizia nqatlet minħabba l-investigazzjonijiet tagħha b'rabta mal-korruzzjoni f'Malta L-assissinju ta' Caruana Galizia seħħ minħabba l-informazzjoni li kienet għadha trid tiġi żvelata. Kif it-taqsima tal-investigazzjoni kriminali ekonomiċi ma nvestigatx il-Panama Papers Ir-relazzjoni bejn il-Politiċi u n-negozjanti kbar Il-fiduċja tan-nies fil-pulizija Kif il-pajjiż ma jistax jitlef il-midja indipendenti Matul il-programm Newsbook Hour ġew diskussi l-midja tal-partit politiċi, il-finanzjarjament tal-partiti u l-irwol tagħhom f'pajjiż demokratiku. Peppi Azzopardi spjega li mhux faċli li wieħed imexxi stazzjon u żied li ħafna nies jaħsbu li n-nies li jaħdmu fil-midja huma sinjuri jew se jsiru sinjuri meta fil-verità dan mhux minnu. Azzopardi kompla li madankollu l-partiti politiċi m'għandhomx jaħsbu li l-unika soluzzjoni huwa li jduru fuq in-negozjanti l-kbar biex jiffinanzjawhom. Azzopardi kompla li l-Gvern għandu jissusidja programmi li jidhru mhux biex fuq l-istazzjon nazzjonali. Żied li dan ma jfissirx li jkun ssusidjati l-bullettini tal-aħbarijiet jew programmi ta' ġrajjiet kurrenti li jista' jkollhom aġenda politika. .td_uid_3_5f03f58e89198_rand.td-a-rec-img{text-align:left}.td_uid_3_5f03f58e89198_rand.td-a-rec-img img{margin:0 auto 0 0}